Oudspringbok rand petroljoggie aanBeeldmateriaal uit ‘n video wat aan die Daily Sun verskaf is. ŉ Voormalige Springbokrugbyspeler is in die sop nadat hy op kringtelevisiebeeldmateriaal afgeneem is waar hy ŉ petroljoggie in Johannesburg aanrand. Die Daily Sun berig hulle is in besit van die video wat duidelik wys hoe Gcobani Bobo die petroljoggie, Frans Ledwaba (37), in die gesig slaan. Die voorval het verlede week by ŉ Engen-vulstasie in Killarney plaasgevind. Volgens Ledwaba het Bobo eers met ŉ privaattaxibestuurder baklei voordat hy by die vulstasie se kafee ingestorm het en onbeskof was met die werkers. Ledwaba en Bobo het toe begin stry waarna Ledwaba aangerand is. Bobo het die voorval aan die koerant bevestig en gesê hy het emosioneel geraak en is jammer oor sy optrede. Hy het onderneem om vir die petroljoggie om verskoning te gaan vra. Deon Rautenbach, die vulstasie se eienaar, het gesê hy hoop geregtigheid geskied en dat Bobo gestraf word. Lees meer hier. Bron: The Daily Sun Gcobani Bobo